Մյուս ոլորտներում նման պատկեր գոնե այս տարվա առաջին կիսամյակում առայժմ չի արձանագրվել, սակայն կարելի ենթադրել, որ դրանից խուսափել հնարավոր չի լինի: Խնդիրն այն է, որ անդամակցելով ԵՏՄ-ին, մեր բուսաբուծության մրցունակության մակարդակը էականորեն նվազեց: Տարբեր հարկային ռեժիմներով, պետական հովանավորչության տարբեր սխեմաներով ԵՏՄ այլ երկրներ, մասնավորապես՝ Ռուսաստանը ունի ավելի մրցունակ գյուղատնտեսություն: Դա, իհարկե, արհեստական առավելություն է ու թերեւս ժամանակավոր բնույթ ունի, սակայն դա հենց այսօր է վնասում է մեզ: Պետք է սպասել, որ առաջիկայում այդ նույն միտումները կարձանագրվեն նաեւ անասնապահության ոլորտում: